title: Directiva 2003/39/CE a Comisiei din 15 mai 2003 de modificare a Directivei 91/414/CEE a Consiliului în vederea includerii substanțelor active propineb și propizamidText cu relevanță pentru SEE.

text:
Anunţ juridic important

|

32003L0039

Official Journal L 124 , 20/05/2003 P. 0030 - 0032 Ediţie specială în limba cehă Chapter 3 Volume 38 P. 557  - 559 Ediţie specială în limba estonă Chapter 3 Volume 38 P. 557  - 559 Ediţie specială în limba maghiară Chapter 3 Volume 38 P. 557  - 559 Ediţie specială în limba lituaniană Chapter 3 Volume 38 P. 557  - 559 Ediţie specială în limba letonă Chapter 3 Volume 38 P. 557  - 559 Ediţie specială în limba malteză Chapter 3 Volume 38 P. 557  - 559 Ediţie specială în limba polonă Chapter 3 Volume 38 P. 557  - 559 Ediţie specială în limba slovacă Chapter 3 Volume 38 P. 557  - 559 Ediţie specială în limba slovenă Chapter 3 Volume 38 P. 557  - 559

		20030515Directiva 2003/39/CE a Comisieidin 15 mai 2003de modificare a Directivei 91/414/CEE a Consiliului în vederea includerii substanțelor active propineb și propizamid(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], astfel cum a fost modificată ultima dată prin Directiva 2003/31/CE a Comisiei [2], în special articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [3], astfel cum a fost modificat ultima dată prin Regulamentul (CE) nr. 2266/2000 [4], stabilește o listă a substanțelor active ce urmează a fi evaluate în vederea includerii lor eventuale în anexa I la Directiva 91/414/CEE. Această listă include propinebul și propizamidul.(2) Efectele acestor substanțe asupra sănătății umane și asupra mediului au fost evaluate în conformitate cu dispozițiile din Regulamentul (CEE) nr. 3600/92 pentru o serie de utilizări propuse de către solicitanți. În conformitate cu Regulamentul (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitosanitare și de desemnare a statelor membre raportoare pentru aplicarea Regulamentului (CEE) nr. 3600/92 al Comisiei [5], astfel cum a fost modificat ultima dată prin Regulamentul (CE) nr. 2230/95 [6], au fost desemnate următoarele state membre raportoare și acestea au prezentat Comisiei rapoartele de evaluare și recomandările prevăzute la articolul 7 alineatul (1) litera (c) din Regulamentul (CEE) nr. 3600/92. În ceea ce privește propinebul, statul membru raportor este Italia și toate informațiile relevante au fost prezentate la 17 iulie 1996. În ceea ce privește propizamidul, statul membru raportor este Suedia și toate informațiile relevenate au fost prezentate la 19 mai 1998.(3) Rapoartele de evaluare au fost studiate de statele membre și de Comisie în cadrul Comitetului permanent pentru lanțul alimentar și sănătatea animală.(4) În conformitate cu articolul 6 alineatul (4) din Directiva 91/414/CEE și ținând seama de o posibilă decizie nefavorabilă în ceea ce privește propinebul, Comisia a organizat o reuniune tripartită, la 4 decembrie 1997, cu principalul furnizor de date și statul membru raportor. Principalul furnizor de date a oferit informații suplimentare, ca răspuns la preocupările inițiale.(5) Studierea tuturor substanțelor active s-a încheiat la 26 februarie 2003 și a luat forma unor rapoarte de examinare ale Comisiei privind propinebul și propizamidul.(6) Studierea propizamidului nu a scos la iveală nici o chestiune rămasă neclară și nici preocupări care să facă necesară consultarea Comitetului științific pentru plante.(7) Raportul asupra propinebului, precum și informațiile suplimentare au fost supuse atenției Comitetului științific pentru plante, în vederea unei consultări separate. Comitetului științific i s-a cerut să formuleze un aviz în privința evaluării expunerii prelungite a păsărilor și a modelului animal adecvat de utilizat pentru determinarea dozei zilnice admise (DZA) și a nivelului admis de expunere a operatorului (NAEO). În avizul său [7], Comitetul a identificat un anumit număr de aspecte în privința cărora riscurile propinebului pentru păsări și ale propinebului și ale metabolitului PTU pentru mamiferele sălbatice nu au fost suficient abordate și a indicat modalități prin care evaluarea riscurilor poate fi îmbunătățită. În plus, Comitetul a subliniat necesitatea exprimării și a justificării clare a tuturor punctelor cruciale, a datelor, a ipotezelor și a raționamentelor pe care se bazează evaluarea riscurilor. Comitetul a considerat cobaiul ca fiind specia potrivită pentru a determina DZA și NAEO. Recomandările Comitetului au fost luate în considerare în cursul studierii substanțelor și la redactarea prezentei directive și a raportului de examinare corespunzător. În urma comunicării informațiilor care lipseau de către autorul principal al notificării și a evaluării acestora de către statul membru raportor, statele membre, în cadrul Comitetului permanent, au estimat că riscul pentru păsări și pentru mamiferele sălbatice este acceptabil dacă se aplică măsurile necesare pentru reducerea riscurilor.(8) Diferitele studii efectuate au arătat că se poate considera, în general, că produsele fitosanitare care conțin propineb sau propizamid îndeplinesc cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările studiate și precizate în raportul de examinare al Comisiei. Este necesară așadar includerea acestor substanțe active în anexa I pentru a putea garanta faptul că, în toate statele membre, autorizarea produselor care conțin una dintre aceste substanțe active poate fi acordată în conformitate cu dispozițiile directivei menționate.(9) Raportul de revizuire al Comisiei este necesar pentru punerea în aplicare adecvată, de către statele membre, a mai multor secțiuni din principiile uniforme definite în cadrul Directivei 91/414/CEE. Este necesar, prin urmare, să se prevadă ca, o dată terminat, raportul de examinare, cu excepția informațiilor confidențiale, să se afle sau să fie pus la dispoziția statelor membre în vederea consultării de către toate părțile interesate.(10) Este necesar să se prevadă un termen rezonabil înainte de includerea unei substanțe active în anexa I, pentru a permite statelor membre și părților interesate să se pregătească pentru a putea îndeplini noile cerințe care decurg din această includere.(11) După includere, este necesar să se acorde statelor membre un termen rezonabil pentru punerea în aplicare a dispozițiilor din Directiva 91/414/CEE în ceea ce privește produsele fitosanitare care conțin propineb sau propizamid, în special în vederea revizuirii autorizațiilor existente, pentru a garanta respectarea condițiilor aplicabile acestor substanțe active, stabilite de anexa I la Directiva 91/414/CEE. Este necesar să se prevadă un termen extins pentru prezentarea și evaluarea a câte unui dosar complet pentru fiecare produs fitosanitar, în conformitate cu principiile uniforme enunțate în Directiva 91/414/CEE.(12) Este necesară, așadar, modificarea în consecință a Directivei 91/414/CEE.(13) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică, până la 30 septembrie 2004, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.Ele pun în aplicare aceste dispoziții începând cu data de 1 octombrie 2004.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Statele membre revizuiesc autorizația acordată pentru fiecare dintre produsele fitosanitare care conțin propineb sau propizamid, pentru a garanta respectarea condițiilor aplicabile acestor substanțe active, stabilite la anexa I la Directiva 91/414/CEE. Autorizațiile trebuie modificate sau retrase, după caz, până la 30 septembrie 2004.(2) Orice produs fitosanitar care conține propineb sau propizamid ca substanță activă unică sau asociată altor substanțe active incluse în anexa I la Directiva 91/414/CEE până la 31 martie 2004 face obiectul unei reevaluări de către statele membre, conform principiilor uniforme menționate la anexa VI la Directiva 91/414/CEE, pe baza unui dosar care îndeplinește cerințele de la anexa III la directiva menționată. În funcție de această evaluare, statele membre determină dacă produsul respectă condițiile specificate la articolul 4 alineatul (1) literele (b), (c), (d) și (e) din Directiva 91/414/CEE. Autorizațiile trebuie modificate sau retrase, după caz, până la 31 martie 2008.Articolul 4Prezenta directivă intră în vigoare la 1 aprilie 2004.Articolul 5Prezenta directivă se adresează statelor membre.Adoptată la Bruxelles, 15 mai 2003.Pentru ComisieDavid ByrneMembru al Comisiei[1] JO L 230, 19.8.1991, p. 1.[2] JO L 101, 23.4.2003, p. 3.[3] JO L 366, 15.12.1992, p. 10.[4] JO L 259, 13.10.2000, p. 27.[5] JO L 107, 28.4.1994, p. 8.[6] JO L 225, 22.9.1995, p. 1.[7] Avizul Comitetului științific pentru plante privind anumite întrebări specifice ale Comisiei cu privire la evaluarea propinebului în cadrul Directivei 91/414/CEE a Consiliului (CSP/PROPINEB/002 final, adoptat la 8 noiembrie 2001).--------------------------------------------------20030515ANEXĂUrmătoarele rubrici se adaugă la sfârșitul tabelului din anexa I la Directiva 91/414/CEE"Număr | Nume comun, numere de identificare | Denumire IUPAC | Puritate [1] | Intrarea în vigoare | Expirarea includerii | Dispoziții specifice |54 | Propineb Număr CAS: 12071-83-9 (monomer),9016-72-2 (homopolimer)Număr CIPAC: 177 | Zinc 1,2-propilen-bis (ditiocarbamat) polimeric | Substanța tehnică activă trebuie să fie conformă cu specificația FAO | 1 aprilie 2004 | 31 martie 2014 | Se autorizează numai utilizarea ca fungicid. Pentru aplicarea principiilor uniforme prevăzute la anexa VI, se ține seama de concluziile raportului de revizuire asupra propinebului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 26 februarie 2003. În cursul evaluării generale: statele membre trebuie să acorde în mod special atenție potențialului de contaminare a apelor subterane, atunci când substanța activă este aplicată în regiuni cu un sol sensibil și/sau cu condiții climaterice extreme;statele membre trebuie să acorde în mod special atenție protejării micilor mamifere, a organismelor acvatice și a artropodelor nețintă. Autorizarea este condiționată, după caz, de adoptarea de măsuri în vederea reducerii riscurilor;statele membre observă cazurile de expunere acută de origine alimentară a consumatorilor, în vederea unei revizuiri viitoare a limitelor maxime ale reziduurilor |55 | Propizamid Număr CAS: 23950-58-5Număr CIPAC: 315 | 3,5-dicloro-N-(1,1-dimetil-prop-2-inil) benzamidă | 920 g/kg | 1 aprilie 2004 | 31 martie 2014 | Se autorizează numai utilizarea ca erbicid. Pentru aplicarea principiilor uniforme prevăzute de anexa VI, se ține seama de concluziile raportului de revizuire asupra propizamidului, în special de anexele I și II la acesta, finalizate de Comitetul permanent pentru lanțul alimentar și sănătatea animală la 26 februarie 2003. În cursul evaluării generale, statele membre trebuie: să acorde în mod special atenție protejării operatorilor și să vegheze ca autorizarea să fie condiționată, dacă este cazul, de adoptarea de măsuri în vederea reducerii riscurilor;să acorde în mod special atenție protejării păsărilor și a mamiferelor sălbatice, în special dacă substanța se aplică în perioada de reproducere a acestora. Autorizarea este condiționată, dacă este cazul, de adoptarea de măsuri în vederea reducerii riscurilor |[1] În raportul de examinare se furnizează detalii suplimentare privind identitatea și specificația substanței active."--------------------------------------------------


title: Directiva 2010/59/UE a Comisiei din 26 august 2010 de modificare a Directivei 2009/32/CE a Parlamentului European și a Consiliului de apropiere a legislațiilor statelor membre privind solvenții de extracție utilizați la fabricarea produselor alimentare și a ingredientelor alimentare  Text cu relevanță pentru SEE

text:
               27.8.2010

               RO

               Jurnalul Oficial al Uniunii Europene

               L 225/10

         DIRECTIVA 2010/59/UE A COMISIEI
   din 26 august 2010
   de modificare a Directivei 2009/32/CE a Parlamentului European și a Consiliului de apropiere a legislațiilor statelor membre privind solvenții de extracție utilizați la fabricarea produselor alimentare și a ingredientelor alimentare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/32/CE a Parlamentului European și a Consiliului din 23 aprilie 2009 de apropiere a legislațiilor statelor membre privind solvenții de extracție utilizați la fabricarea produselor alimentare și a ingredientelor alimentare (1), în special articolul 4,
   întrucât:

               (1)

               Directiva 2009/32/CE se aplică solvenților de extracție utilizați sau destinați utilizării în producția de alimente sau ingrediente alimentare. Respectiva directivă nu se aplică solvenților de extracție utilizați în producția de aditivi alimentari, vitamine și alți aditivi nutritivi, cu excepția cazului în care acești aditivi alimentari, vitamine sau aditivi nutritivi figurează în anexa I la aceasta. Autoritatea Europeană pentru Siguranța Alimentară (denumită în continuare „autoritatea”) a evaluat siguranța eterului dimetilic în calitate de solvent de extracție utilizat pentru înlăturarea grăsimii din materiile prime pe bază de proteine animale și a comunicat avizul său la 29 ianuarie 2009 (2). Autoritatea a concluzionat că nu există probleme de siguranță cu condiția ca limita reziduală maximă a eterului dimetilic să fie de 9 μg/kg de proteine animale extrase. Prin urmare, utilizarea eterului dimetilic ca solvent de extracție pentru înlăturarea grăsimii din materiile prime pe bază de proteine animale ar trebui să fie autorizată, cu condiția unei limite reziduale maxime de eter dimetilic de 9 μg/kg în produsul pe bază de proteine degresate.

               (2)

               În partea III a anexei I la Directiva 2009/32/CE nu se stabilește nicio limită reziduală specifică în produsele alimentare pentru reziduurile de metanol și propanol-2 provenite de la prepararea aromelor. Statele membre și Comisia au indicat că limita reziduală generală pentru metanol și propanol-2, stabilită în partea II din anexa I la Directiva 2009/32/CE, și anume de 10 mg/kg, este prea strictă dacă este aplicată în mod direct aromelor.

               (3)

               În consecință, pentru produsele alimentare, ar trebui să se stabilească limite specifice de reziduuri de metanol și propanol-2 provenite din utilizarea acestora în prepararea aromelor pornind de la materiale aromatice naturale. Pentru a putea fi considerate drept sigure, respectivele limite ar trebui să fie inferioare limitei de 10 mg/kg recunoscute ca fiind inofensive de către Comitetul științific pentru alimentație umană (3).

               (4)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,

         ADOPTĂ PREZENTA DIRECTIVĂ:
   Articolul 1
   Anexa I la Directiva 2009/32/CE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive cel târziu până la 15 septembrie 2011. Statele membre comunică de îndată Comisiei textele acestor acte.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 26 august 2010.

            Pentru Comisie

            Președintele

         José Manuel BARROSO

      (1)  JO L 141, 6.6.2009, p. 3.

      (2)  Aviz științific referitor la siguranța utilizării eterului dimetilic în calitate de solvent de extracție, acordat la cererea Comisiei Europene de către grupul științific pentru materialele care intră în contact cu produsele alimentare, enzimele, aromele și mijloacele auxiliare de prelucrare (CEF). The EFSA Journal (2009) 983, 1-13.

      (3)  Comitetul științific pentru alimentație umană. Al doilea aviz privind solvenții de extracție emis la 21 iunie 1991. Rapoartele privind științele și tehnicile alimentației umane ale Comitetului științific pentru alimentație umană (cea de a 29-a serie), pp. 1-11.

      ANEXĂ
      Anexa I la Directiva 2009/32/CE se modifică după cum urmează:

                  1.

                  În partea II, se adaugă următorul rând:

                              „Eter dimetilic

                              Preparație de produse pe bază de proteine animale degresate

                              0,009 mg/kg în produsul pe bază de proteine degresate”

                  2.

                  În partea III, se adaugă următoarele rânduri:

                              „Metanol

                              1,5 mg/kg

                              Propanol-2

                              1 mg/kg”


title: Directiva 2005/57/CE a Comisiei din 21 septembrie 2005 de modificare a Directivei 91/414/CEE a Consiliului în vederea înscrierii substanțelor active MCPA și MCPBText cu relevanță pentru SEE.

text:
Anunţ juridic important

|

32005L0057

Official Journal L 246 , 22/09/2005 P. 0014 - 0016 Official Journal L 287 , 18/10/2006 P. 0347 - 0349

		20050921Directiva 2005/57/CE a Comisieidin 21 septembrie 2005de modificare a Directivei 91/414/CEE a Consiliului în vederea înscrierii substanțelor active MCPA și MCPB(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [2] prevede o listă de substanțe active care trebuie să fie evaluate în vederea eventualei înscrieri în anexa I la Directiva 91/414/CEE. Această listă include MCPA și MCPB.(2) Efectele acestor substanțe asupra sănătății oamenilor și asupra mediului au fost evaluate în conformitate cu dispozițiile Regulamentului (CEE) nr. 3600/92 pentru o gamă de utilizări propuse de autorii notificărilor. Prin Regulamentul (CE) nr. 933/94 al Comisiei din 27 aprilie 1994 de stabilire a listei de substanțe active din produsele fitosanitare și de desemnare a statelor membre raportoare pentru aplicarea Regulamentului (CEE) nr. 3600/92 [3], Italia a fost desemnată stat membru raportor. Italia a prezentat Comisiei, la 5 aprilie 2001 și la 19 decembrie 2001, rapoartele de evaluare și recomandările, în conformitate cu articolul 7 alineatul (1) litera (c) din Regulamentul (CEE) nr. 3600/92.(3) Rapoartele de evaluare au fost examinate de către statele membre și Comisie în cadrul Comitetului permanent pentru lanțul alimentar și sănătatea animală. Examinările s-au finalizat la 15 aprilie 2005 sub forma rapoartelor de examinare ale Comisiei pentru MCPA și MCPB.(4) Examinările MCPA și MCPB nu au revelat probleme nerezolvate care să necesite analiza Comitetului științific pentru plante sau a Autorității Europene pentru Siguranța Alimentară (AESA), care a preluat rolul comitetului respectiv.(5) Diferitele examinări efectuate au arătat că produsele fitosanitare care conțin MCPA sau MCPB ar trebui să îndeplinească, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și descrise în rapoartele de examinare ale Comisiei. Prin urmare, este necesară înscrierea acestor substanțe în anexa I, în scopul de a garanta că, în toate statele membre, autorizațiile pentru produsele fitosanitare care conțin aceste substanțe active vor putea fi acordate în conformitate cu dispozițiile directivei.(6) Este necesar să se prevadă un termen rezonabil, înainte de înscrierea unei substanțe active în anexa I, pentru a permite statelor membre și părților interesate să se pregătească pentru noile cerințe care vor decurge din acest fapt.(7) Fără a aduce atingere obligațiilor prevăzute de Directiva 91/414/CEE în cazul înscrierii unei substanțe active în anexa I, statele membre trebuie să dispună de un termen de șase luni ulterior înscrierii pentru a revizui autorizațiile existente pentru produsele fitosanitare care conțin MCPA sau MCPB, în scopul de a garanta respectarea dispozițiilor Directivei 91/414/CEE, în special a articolului 13 și a condițiilor aplicabile prevăzute în anexa I. După caz, statele membre trebuie să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Este necesar să se facă o derogare de la termenul menționat anterior și să se prevadă un termen mai lung pentru prezentarea și evaluarea dosarului complet, menționat în anexa III, al fiecărui produs fitosanitar pentru fiecare utilizare preconizată, în conformitate cu principiile uniforme prevăzute de Directiva 91/414/CEE.(8) Experiența dobândită din înscrierile anterioare în anexa I la Directiva 91/414/CEE a unor substanțe active evaluate în cadrul Regulamentului (CEE) nr. 3600/92 a arătat că pot apărea dificultăți la interpretarea obligațiilor deținătorilor de autorizații existente în ceea ce privește accesul la informații. Prin urmare, ar fi necesar, dacă se dorește evitarea unor noi dificultăți, să se precizeze obligațiile statelor membre, în special obligația de a verifica dacă deținătorul unei autorizații demonstrează că are acces la un dosar care îndeplinește cerințele anexei II la directiva menționată anterior. Totuși, această precizare nu impune obligații noi statelor membre sau deținătorilor de autorizații în raport cu directivele care au fost adoptate până în acest moment pentru modificarea anexei I.(9) Prin urmare, este necesară modificarea Directivei 91/414/CEE în consecință.(10) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică în conformitate cu anexa la prezenta directivă.Articolul 2Statele membre adoptă și publică, până la 31 octombrie 2006, actele cu putere de lege și actele administrative necesare pentru a se conforma prezentei directive. Statele membre transmit de îndată Comisiei textul acestor dispoziții, precum și un tabel de corespondență între aceste dispoziții și prezenta directivă.Statele membre aplică aceste dispoziții de la 1 noiembrie 2006.Atunci când statele membre adoptă dispozițiile, acestea conțin o trimitere la prezenta directivă sau sunt însoțite de o astfel de trimitere la data publicării oficiale. Statele membre stabilesc modalitățile de efectuare a acestei trimiteri.Articolul 3(1) După caz, statele membre modifică sau retrag, în conformitate cu dispozițiile Directivei 91/414/CEE, până la 31 octombrie 2006, autorizațiile existente pentru produsele fitosanitare care conțin MCPA sau MCPB ca substanțe active. Până la această dată, ele verifică, în special, dacă sunt respectate condițiile din anexa I la directiva menționată cu privire la MCPA și MCPB, cu excepția celor din partea B a înscrierilor referitoare la aceste substanțe active și dacă deținătorul autorizației deține un dosar, sau are acces la un dosar, care îndeplinește cerințele anexei II la directiva menționată anterior în conformitate cu condițiile prevăzute la articolul 13.(2) Prin derogare de la alineatul (1), orice produs fitosanitar autorizat care conține MCPA sau MCPB ca substanță activă unică sau asociată cu alte substanțe active, toate prevăzute în anexa I la Directiva 91/414/CEE, face obiectul unei reevaluări de către statele membre, până la 30 aprilie 2006, în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva menționată și care are în vedere partea B a înscrierilor din anexa I la directiva menționată cu privire la MCPA și MCPB. În funcție de această evaluare, statele membre stabilesc dacă produsul respectă condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.După ce stabilesc dacă aceste condiții sunt respectate, statele membre:(a) în cazul produselor care conțin MCPA sau MCPB ca substanță activă unică, modifică sau retrag autorizația, după caz, până la 30 aprilie 2010 sau(b) în cazul produselor care conțin MCPA sau MCPB asociat cu alte substanțe active, modifică sau retrag autorizația, după caz, până la 30 aprilie 2010 sau până la data stabilită pentru a efectua această modificare sau retragere în cadrul directivei sau directivelor respective care a(u) adăugat substanța sau substanțele în cauză în anexa I la Directiva 91/414/CEE, dacă ultima dată este ulterioară celei dintâi.Articolul 4Prezenta directivă intră în vigoare la 1 mai 2006.Articolul 5Prezenta directivă se adresează statelor membre.Adoptată la Bruxelles, 21 septembrie 2005.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă astfel cum a fost modificată ultima dată prin Regulamentul (CE) nr. 396/2005 al Parlamentului European și al Consiliului (JO L 70, 16.3.2005, p. 1).[2] JO L 366, 15.12.1992, p. 10. Regulament astfel cum a fost modificat ultima dată prin Regulamentul (CE) nr. 2266/2000 (JO L 259, 13.10.2000, p. 10).[3] JO L 107, 28.4.1994, p. 8. Regulament astfel cum a fost modificat ultima dată prin Regulamentul (CE) nr. 2230/95 (JO L 225, 22.9.1995, p. 1).--------------------------------------------------20050921ANEXĂSubstanța activă care se adaugă la sfârșitul tabelului din anexa I la Directiva 91/414/CEE:Nr. | Denumire comună, numere de identificare | Denumire IUPAC | Puritate [1] | Data intrării în vigoare | Data expirării înscrierii | Dispoziții specifice |"108 | MCPA Nr. CAS 94-74-6 Nr. CIPAC 2 | Acid 4-4-cloro-o-toliloxiacetic | ≥ 930 g/kg | 1 mai 2006 | 30 aprilie 2016 | PARTEA ASe pot autoriza numai utilizările ca erbicid.PARTEA BPentru punerea în aplicare a principiilor uniforme prevăzute în anexa VI, se vor lua în considerare concluziile raportului de examinare pentru MCPA, în special apendicele I și II, astfel cum au fost stabilite de Comitetul permanent pentru lanțul alimentar și sănătatea animală la 15 aprilie 2005.Statele membre trebuie să acorde o atenție deosebită posibilității de contaminare a apelor subterane, atunci când substanța activă se aplică în regiuni cu sol și/sau condiții climatice vulnerabile. Condițiile de autorizare trebuie să cuprindă, după caz, măsuri de reducere a riscurilor.Statele membre trebuie să acorde o atenție deosebită protecției organismelor acvatice și să se asigure că, după caz, condițiile de autorizare includ măsuri de reducere a riscurilor, precum instituirea unor zone-tampon. |109 | MCPB Nr. CAS 94-81-5 Nr. CIPAC 50 | Acid 4-(4-cloro-o-toliloxi)butiric | ≥ 920 g/kg | 1 mai 2006 | 30 aprilie 2016 | PARTEA ASe pot autoriza numai utilizările ca erbicid.PARTEA BPentru punerea în aplicare a principiilor uniforme prevăzute în anexa VI, se vor lua în considerare concluziile raportului de examinare pentru MCPB, în special apendicele I și II, astfel cum au fost stabilite de Comitetul permanent pentru lanțul alimentar și sănătatea animală la 15 aprilie 2005.Statele membre trebuie să acorde o atenție deosebită posibilității de contaminare a apelor subterane, atunci când substanța activă se aplică în regiuni cu sol și/sau condiții climatice vulnerabile. Condițiile de autorizare trebuie să cuprindă, după caz, măsuri de reducere a riscurilor.Statele membre trebuie să acorde o atenție deosebită protecției organismelor acvatice și să se asigure că, după caz, condițiile de autorizare includ măsuri de reducere a riscurilor, precum zonele-tampon. |[1] Precizări suplimentare privind identitatea și specificațiile substanțelor active se găsesc în rapoartele de examinare."--------------------------------------------------


title: Directiva Consiliului din 8 iulie 1985 de modificare a Directivei 68/297/CEE privind uniformizarea dispozițiilor referitoare la admiterea fără taxe vamale a carburantului conținut în rezervoarele autovehiculelor utilitare

text:
               07/Volumul 01

               RO

               Jurnalul Ofícial al Uniunii Europene

               228

         31985L0347

               L 183/22

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 8 iulie 1985
   de modificare a Directivei 68/297/CEE privind uniformizarea dispozițiilor referitoare la admiterea fără taxe vamale a carburantului conținut în rezervoarele autovehiculelor utilitare
   (85/347/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 75 și 99,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 68/297/CEE (4), modificată de Directiva 83/127/CEE (5), stabilește cantitatea minimă de carburant conținut în rezervoarele autovehiculelor utilitare care trebuie admisă fără taxe vamale la frontierele interne ale Comunității;
   întrucât, pentru a facilita trecerea acestor frontiere, ar trebui majorată această cantitate, într-o primă etapă, pentru vehiculele proiectate și capabile să transporte călători; întrucât Consiliul urmează să decidă, la o dată ulterioară, cu privire la majorarea aplicabilă în cazul vehiculelor proiectate și capabile să transporte mărfuri;
   întrucât ar trebui definit termenul „rezervor standard de carburant”,
   ADOPTĂ PREZENTA DIRECTIVĂ:
   Articolul 1
   Directiva 68/297/CEE se modifică după cum urmează:

               1.

               articolul 1 se înlocuiește cu următorul text:
               „Articolul 1
               În conformitate cu prezenta directivă, statele membre uniformizează dispozițiile privind admiterea fără taxe vamale a carburantului conținut în rezervoarele standard ale autovehiculelor utilitare care traversează frontierele comune dintre statele membre.”;

               2.

               articolul 2 se înlocuiește cu următorul text:
               „Articolul 2
               În înțelesul prezentului regulament:

                           —

                           «autovehicul utilitar» înseamnă orice vehicul rutier cu motor care, prin tipul său de construcție și echipament, este proiectat și capabil să transporte, cu sau fără plată:

                                       (a)

                                       mai mult de nouă persoane, inclusiv șoferul;

                                       (b)

                                       mărfuri;

                           —

                           «rezervoare standard de carburant» înseamnă rezervoarele montate permanent de fabricant pe toate autovehiculele de același tip cu vehiculul în cauză și care permit utilizarea directă a carburantului atât pentru propulsie, cât și pentru funcționarea unui sistem de răcire, dacă este cazul.
                           Rezervoarele cu gaz montate pe autovehiculele proiectate pentru a folosi în mod direct gazul drept carburant sunt, de asemenea, considerate rezervoare standard de carburant.”;

               3.

               la articolul 3, alineatul (1) se înlocuiește cu următorul text:
               „(1)   Statele membre admit fără taxe vamale următoarele cantități de carburant conținut în rezervoarele standard ale autovehiculelor utilitare:

                           (a)

                           200 litri per vehicul și per călătorie în cazul vehiculelor proiectate și capabile să transporte mărfuri, cu sau fără plată;

                           (b)

                           600 litri per vehicul și per călătorie în cazul vehiculelor proiectate și capabile să transporte peste nouă pasageri, inclusiv șoferul.

                     Hotărând în conformitate cu procedurile prevăzute în tratat în această privință, Consiliul decide, la propunerea Comisiei, înainte de 1 iulie 1986, majorarea cantității de carburant admisă fără taxe vamale conținută în rezervoarele standard ale vehiculelor menționate la litera (a) din primul paragraf.”;

               4.

               articolul 5 se elimină.

         Articolul 2
   Statele membre iau măsurile necesare aducerii la îndeplinire a prezentei directive până cel târziu la 1 octombrie 1985. Statele membre informează imediat Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 8 iulie 1985.

            Pentru Consiliu

            Președintele

         J. SANTER

      (1)  JO C 95, 6.4.1984, p. 4.

      (2)  JO C 172, 2.7.1984, p. 15.

      (3)  JO C 248, 17.9.1984, p. 13.

      (4)  JO L 175, 23.7.1968, p. 15.

      (5)  JO L 91, 9.4.1983, p. 28.